Id-Direttiva tal-Kummissjoni 94/69/KE
tad-19 ta’ Diċembru 1994
li tadatta għall-progress tekniku għall-wieħed u għoxrin darba d-Direttiva 67/548/KEE rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’ sustanzi perikolużi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea
Wara li kkunsidrat id-Direttiva tal-Kunsill 67/548/KEE tas-27 ta’ Ġunju 1967 fuq l-approssimazzjoni tal-liġijiet, regolamenti u dispożizzjonijiet rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’ sustanzi perikolużi [1], kif l-aħħar emendata bid-Direttiva tal-Kummissjoni 93/101/KE [2], u partikolarment l-Artikolu 28 tagħha,
Billi l-Anness I tad-Direttiva 67/548/KEE għandha lista ta’ sustanzi perikolużi, flimkien ma’ dettalji tal-proċeduri ta’ klassifikazzjoni u l-ittikkettjar dwar kull sostanza;
Billi l-għarfien xjentifiku u tekniku preżenti wera li l-lista ta’ sustanzi perikolużi fl-Anness I għandha tkun adattata u miżjuda, partikolarment biex tinkludi numru ta’ sustanzi kumplessi derivati mill-faħam u miż-żejt, u billi bħala konsegwenza jeħtieġ li tkun emendata d-Daħla għall-Anness I biex tinkludi noti u dettalji dwar l-identifikazzjoni u l-ittikkettjar ta’ sustanzi kumplessi derivati mill-faħam u miż-żejt u preparazzjonijiet korrispondenti;
Billi d-dispożizzjonijiet ta’ din id-Direttiva huma skond l-opinjoni tal-Kumitat ta’ Adattament għall-Progress Tekniku tad-Direttiva għall-Eliminazzjoni ta’ Ostakoli Tekniċi għall-Kummerċ f’Sustanzi u Preparazzjonijiet Perikolużi,
ADOTTAT DIN ID-DIRETTIVA:
Artikolu 1
L-Anness I tad-Direttiva 67/548/KEE huwa emendat kif ġej:
1. Id-daħla għall-Anness I ta’ din id-Direttiva tibdel id-daħla ta’ l-Anness I;
2. Il-paragrafi fl-Anness I ta’ din id-Direttiva jibdlu l-paragrafi korrispondenti fl-Anness I tad-Direttiva 67/548/KEE;
3. Il-paragrafi fl-Anness II ta’ din id-Direttiva huma inklużi għall-ewwel darba fl-Anness I tad-Direttiva 67/548/KEE.
Artikolu 2
Mhux aktar tard mill-1 ta’ Settembru 1996, l-Istati Membri għandhom jimplimentaw il-liġijiet, ir-regolament u d-dispożizzjonijiet amministrattivi meħtieġa biex iħarsu din id-Direttiva. L-Istati Membri għandhom jinfurmaw b’dan lill-Kummissjoni minnufih.
Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’din ir-referenza fiż-żmien tal-pubblikazzjoni uffiċjali tagħhom. Il-proċedura għal din ir-referenza għandha tkun adottata mill-Istati Membri.
Artikolu 3
Din id-Direttiva għandha tidhol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Magħmula fi Brussel, fid-19 ta’ Diċembru 1994.